PATVIRTINTA

 Lazdijų rajono savivaldybės tarybos

 2017 m. birželio d. sprendimu Nr.

**NEKILNOJAMOJO TURTO OBJEKTŲ SAVININKŲ ARBA JŲ ĮGALIOTŲ ASMENŲ NESINAUDOJIMO NEKILNOJAMOJO TURTO OBJEKTU DEKLARAVIMO TVARKOS APRAŠAS**

**I. BENDROSIOS NUOSTATOS**

1. Vadovaujantis Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų 36 punktu, kintamosios rinkliavos dedamosios nemoka nekilnojamojo turto savininkai arba jų įgalioti asmenys, nesinaudojantys atliekų tvarkymo paslauga ir deklaravę tai Lazdijų rajono savivaldybės tarybos nustatyta deklaravimo tvarka.

 2. Gyvenamosios paskirties nekilnojamojo turto objektų savininkų arba jų įgaliotų asmenų nesinaudojimo nekilnojamojo turto objektu deklaravimo tvarkos aprašas (toliau – Aprašas) taikomas gyvenamosios paskirties nekilnojamojo turto objektų savininkams ar jų įgaliotiems asmenims, kurie tam tikrą laikotarpį nesinaudoja gyvenamosios paskirties nekilnojamojo turto objektu (toliau – NTO) ir nėra teikiama atliekų paėmimo ir atliekų tvarkymo paslauga. Komunalinių atliekų paėmimo paslauga suprantama kaip faktinis mišrių komunalinių atliekų paėmimas iš šio gyvenamosios paskirties nekilnojamojo turto objekto savininko.

 3. Apraše vartojamos sąvokos suprantamos taip, kaip jos apibrėžtos Lietuvos Respublikos rinkliavų įstatyme, Lietuvos Respublikos atliekų tvarkymo įstatyme, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėse, patvirtintose Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatuose.

2

**II. NESINAUDOJIMO NEKILNOJAMOJO TURTO OBJEKTU**

**DEKLARAVIMO TVARKA**

4. Vietinės rinkliavos kintamosios įmokos dedamosios nemoka gyvenamosios paskirties NTO savininkai ar jų įgalioti asmenys (toliau – rinkliavos mokėtojai), deklaravę, kad tam tikrą laikotarpį nebus naudojamasi NTO ir iš šio objekto tuo laikotarpiu komunalinės atliekos nebus surenkamos.

 5. Rinkliavos mokėtojas, norintis, kad jam deklaruotu laikotarpiu (ne trumpiau kaip tris mėnesius ir ne ilgiau kaip vienus metus) nebūtų skaičiuojama kintamoji vietinės rinkliavos dalis, UAB Alytaus regiono atliekų tvarkymo centrui (toliau – Administratorius) turi pateikti:

 5.1. Motyvuotą prašymą patikslinti vietinės rinkliavos kintamąją dalį dėl gyvenamosios paskirties nekilnojamojo turto nenaudojimo – sąžiningumo deklaraciją (toliau – Deklaracija), nurodant NTO nesinaudojimo priežastis bei nesinaudojimo laikotarpį ir kad iš šio objekto tuo laikotarpiu komunalinės atliekos nebus surenkamos bei kad NTO naudojimosi teisės nebus perleidžiamos tretiesiems asmenims;

 5.2. Elektros skaitiklio rodmenis gyvenamosios paskirties NTO nesinaudojimo pradžiai;

 5.3. Pasibaigus deklaruotam laikotarpiui, elektros skaitiklio rodmenis NTO nesinaudojimo pabaigai. Leidžiamas minimalus elektros energijos suvartojimo dydis neturi viršyti 5 kWh/ 1 mėn.

 6. Rinkliavos mokėtojas, norintis, kad jam deklaruotu laikotarpiu (ilgiau kaip vienus metus) nebūtų skaičiuojama kintamoji vietinės rinkliavos dalis, Administratoriui turi pateikti 5 punkte nurodytus dokumentus bei išvykimą į užsienį ar kitą Lietuvos vietovę įrodančius dokumentus. Dokumentai turi būti teikiami periodiškai, 1 kartą per metus.

 7. Rinkliavos mokėtojas, norintis, kad jam deklaruotu laikotarpiu nebūtų skaičiuojama kintamoji vietinės rinkliavos dalis, suderintu laiku turi sudaryti sąlygas Administratoriui ar Lazdijų rajono savivaldybės administracijos atstovams leisti patikrinti vietoje gyvenamosios paskirties nekilnojamojo turto objekte esančio elektros skaitiklio duomenis.

 8. Individualaus gyvenamojo namo (kuriam yra priskirtas individualaus rūšiuojamojo surinkimo konteineris) savininkas arba jo įgaliotas asmuo, deklaruojantis, kad nesinaudos NTO ir iš šio objekto deklaruojamu laikotarpiu komunalinės atliekos nebus surenkamos, privalo šiuo laikotarpiu komunalinėms atliekoms skirtus konteinerius laikyti individualaus namo sklype, t. y. jų neišstumti už sklypo ribų. Deklaruotu laikotarpiu komunalinių atliekų tvarkymo paslauga nebus teikiama.

3

**III. ATLEIDIMO NUO VIETINĖS RINKLIAVOS KINTAMOSIOS DALIES**

**ĮMOKOS MOKĖJIMO TVARKA**

 9. Administratorius, išnagrinėjęs rinkliavos mokėtojo pateiktą Deklaraciją, sprendimą dėl atleidimo nuo vietinės rinkliavos kintamosios dalies įmokos mokėjimo priima per 10 darbo dienų nuo reikalingų dokumentų, įrodančių, kad nesinaudojama nekilnojamojo turto objektu, gavimo dienos.

 10. Teigiamas sprendimas dėl atleidimo nuo vietinės rinkliavos kintamosios dalies įmokos mokėjimo priimamas tuo atveju, kai pateikti šiame Apraše išvardyti dokumentai patvirtina, kad nekilnojamojo turto objektas buvo nenaudojamas ir deklaruotu laikotarpiu komunalinių atliekų tvarkymo paslauga nebuvo teikiama.

 11. Jeigu Deklaraciją pateikęs rinkliavos mokėtojas deklaravimo laikotarpiu komunalinėms atliekoms skirtus konteinerius išstumia už sklypo ribų arba elektros energijos sunaudojimas gyvenamosios paskirties NTO viršija 5 kWh/mėn., arba rinkliavos mokėtojas nesudaro sąlygų patikrinti vietoje nekilnojamojo turto objekte esančio elektros skaitiklio parodymų duomenų, arba yra nustatoma, kad Deklaracijoje elektros energijos rodmenys buvo nurodyti klaidingai, nuo kintamosios vietinės rinkliavos dalies neatleidžiamas.

 12. Administratorius, priėmęs sprendimą dėl atleidimo nuo vietinės rinkliavos kintamosios dalies įmokos mokėjimo:

 12.1. teigiamu atveju – per 10 darbo dienų patikslina vietinės rinkliavos mokėtojo registro duomenis, mokėjimo pranešimą;

 12.2. neigiamu atveju – per 10 darbo dienų apie tai informuoja vietinės rinkliavos mokėtoją, nurodydamas priežastis, dėl kurių jis privalės mokėti pastoviąją ir kintamąją vietinės rinkliavos dedamąsias.

**IV. RINKLIAVOS MOKĖTOJO IR ADMINISTRATORIAUS TEISĖS IR PAREIGOS**

 13. Rinkliavos mokėtojas, pageidaujantis, kad jis būtų atleistas nuo vietinės rinkliavos kintamosios dalies įmokos mokėjimo, privalo:

 13.1. laiku pateikti Deklaraciją ir visus pridedamus dokumentus;

 13.2. tais atvejais, kai kyla abejonių dėl NTO nenaudojimo ar iš dalies naudojimo, sudaryti galimybę Administratoriui arba Savivaldybės administracijos atstovui patikrinti nekilnojamojo turto objektą.

 14. Administratorius privalo:

4

 14.1. tais atvejais, kai kyla abejonių dėl NTO nenaudojimo ar iš dalies naudojimo, patikrinti NTO būklę ir rezultatus užfiksuoti patikros vietoje akte;

 14.2. patikslinti mokėjimo pranešimą ir informuoti rinkliavos mokėtoją, kai priimamas sprendimas atleisti rinkliavos mokėtoją nuo vietinės rinkliavos kintamosios dalies įmokos mokėjimo;

 14.3. informuoti rinkliavos mokėtoją, kai jis nepateikia aprašo 5.3 papunktyje nurodytų dokumentų, kad jo prašymas nenagrinėtinas, nurodant to priežastis.

 15. Administratorius turi teisę, esant būtinybei, prašymą pateikusio rinkliavos mokėtojo paprašyti pateikti papildomus aplinkybes įrodančius dokumentus.

 16. Administratorius kas pusę metų Lazdijų rajono savivaldybės administracijai pateikia informaciją apie vietinės rinkliavos mokėtojų, kurie atleisti nuo vietinės rinkliavos kintamosios dalies įmokų, skaičių ir nemokamos kintamosios dalies bendrą lėšų sumą.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_